1161 шарахь Рума сельджукийн султан Кылыч-Арслан II-гӀа вахара Константинополе византин император Мануил I Комнин волчу Ӏалашо йара тюркийн эмирашна дуьхьала гӀо дехар. Султан сийлахь хьаша санна тӀеийцира. гӀо лацарна дуьхьала Кылыч-Арслан реза хилира цхьа могӀа декхаршна: «императоан болу доттагӀий а, мостагӀий а хила; муьлхха а схьайаьккхина ладаме шахьар императоран дӀайала; император реза воцу цхьан а барт ца бан; шен эскарца императорна гӀуллакх дан; императоран махка тӀелета туркменашна таӀзар дар». Императоран иштта билламаш бара Сербин а, Антиохин урхалчашца а, церан вассалашца а. Мануилана лаара оцу бертаца шен анатолийн провинцешна машар бан. Ишттачу кепара, Нуреддин Зенгин ницкъан дуьхьала Кылыч-Арслан чӀагӀвора.